ଗ୍ରାମୀଣ ଭାରତରେ ପୃଥୁଳତା ସଂଖ୍ୟା ସ୍ୱଳ୍ପ | Kanak News\nବିିଶ୍ୱରେ ବଢିଚାଲିଛି ପୃଥୁଳ ପିଲାଙ୍କ ସଂଖ୍ୟା ! ୨୦୨୨ ମସିହା ସୁଦ୍ଧା କୁପୋଷଣ ଆକ୍ରାନ୍ତ ପିଲାଙ୍କ ସଂଖ୍ୟାକୁ ଟପିଯିବ\nମୁମ୍ବାଇଃ ଆଉ ପାଞ୍ଚ ବର୍ଷ ମଧ୍ୟରେ ବିଶ୍ୱରେ ପୃଥୁଳ ପିଲାଙ୍କ ସଂଖ୍ୟା କୁପୋଷଣର ଶିକାର ହୋଇଥିବା ପିଲାଙ୍କ ସଂଖ୍ୟାକୁ ବଳି ଯିବ। ବିଶ୍ୱ ସ୍ୱାସ୍ଥ୍ୟ ସଙ୍ଗଠନ ଏବଂ ଇମ୍ପେରିୟାଲ୍ କଲେଜ୍ ଅଫ୍ ଲଣ୍ଡନ୍ ଦ୍ୱାରା ଲିଖିତ ଏବଂ ବୁଧବାର ଦିନ 'ଦି ଲାନ୍ସେଟ୍' ନାମକ ମେଡିକାଲ୍ ଜର୍ଣ୍ଣାଲ୍ରେ ପ୍ରକାଶିତ ଏକ ରିପୋର୍ଟରେ କୁହାଯାଇଛି ଯେ ବିଶ୍ୱର ଶିଶୁ ଏବଂ କିଶୋରଙ୍କ ମଧ୍ୟରେ ପୃଥୁଳତା ହାର ୧୯୭୫ ମସିହା ଠାରୁ ଶତକଡ଼ା ୧ ଭାଗରୁ କମ୍ ବୃଦ୍ଧି ପାଇଛି । ୨୦୧୬ରେ ବାଳିକାମାନଙ୍କ ମଧ୍ୟରେ ପୃଥୁଳତା ହାର ଶତକଡ଼ା ୬ ଭାଗ ଥିବାବେଳେ ବାଳକଙ୍କ ମଧ୍ୟରେ ଅଛି ଶତକଡ଼ା ୮ ଭାଗ।\nସେ ଯାହାହେଉ, ବିଶ୍ୱ ବାଲ୍ୟ ପୃଥୁଳ ମାନଚିତ୍ରରେ ଭାରତ କୁପୋଷଣ ଜୋନ୍ ଭାବେ ପ୍ରଦର୍ଶିତ ହୋଇଥାଏ। ୨୦୧୬ରେ ମଧ୍ୟ ଭାରତ ବିଶ୍ୱର ସାମାନ୍ୟ ଅଥବା ଅତି ସ୍ୱଳ୍ପ ଓଜନର ୯୭ ନିୟୁତ ଶିଶୁ ଏବଂ କିଶୋର ଘର ହୋଇ ରହିଛି । ଊନବିଂଶ ଶତାବ୍ଦୀର ୪ ଦଶନ୍ଧିରେ ଭାରତରେ ଥିଲେ ସାମନ୍ୟରୁ ଅତି ମାତ୍ରାରେ ସାଧାରଣ ଓଜନଠାରୁ କମ୍ ଓଜନର ଶିଶୁ। ୧୯୭୫ ମସିହାରେ ସେମାନଙ୍କ ମଧ୍ୟରୁ ୨୪. ୪% ବାଳିକା ଏବଂ ୩୯. ୩% ବାଳକ ଥିଲେ ସାମାନ୍ୟରୁ ମାତ୍ରାଧିକ କମ୍ ଓଜନବିଶିଷ୍ଟ ଶିଶୁ। ୨୦୧୬ରେ ଏହି ହାର ଥିଲା ୨୨. ୭% ଏବଂ ୩୦. ୭%।\nକିନ୍ତୁ, ବିଶେଷଜ୍ଞମାନେ ସତର୍କ କରାଇ ଦେଇଛନ୍ତି ଯେ, ଭାରତର କେତେକ ମେଟ୍ରୋ ଏବଂ ସହରଗୁଡ଼ିକରେ ପୃଥୁଳତା ସଂଖ୍ୟା ଏଡ଼େ ଦ୍ରୁତ ଗତିରେ ବଢ଼ି ଚାଲିଛି ଯେ ତାହା କୁପୋଷଣ ଆକ୍ରାନ୍ତ ପିଲାଙ୍କ ସଂଖ୍ୟାକୁ ଟପିଯିବ। ଲାନ୍ସେଟ୍ ଷ୍ଟଡିର ଅନ୍ୟତମ ଲେଖକ ଡାକ୍ତର ଭି ମୋହନ କହନ୍ତିଃ ୧୯୭୫ ବର୍ଷକୁ ତୁଳନା କଲେ, ବିଶ୍ୱରେ ଯେ ପୃଥୁଳକାୟ ପିଲାଙ୍କ ସଂଖ୍ୟା ନ ବଢ଼ିଛି, ତାହାକୁ ଅସ୍ୱୀକାର କରିହେବ ନାହିଁ। ଭାରତରେ ମଧ୍ୟ ପିଲାମାନଙ୍କର ବଡି ମାସ୍ ଇଣ୍ଡେକ୍ସ୍ ବୃଦ୍ଧି ପାଇଛି। କିନ୍ତୁ, ସେ ସଂଖ୍ୟା ଅନ୍ୟ ଦେଶମାନଙ୍କର, ଆମେରିକା କୁହ କି, ପୂର୍ବ ଏସିଆ କୁହ, ପୃଥୁଳ ପିଲାମାନଙ୍କ ସଂଖ୍ୟା ସମକକ୍ଷ ନୁହେଁ।
